Las oracions finals en aragonés indican una fin u intención. La proposición subordinada final indica la fin con la que se fa l'acción expresada en la proposición principal.

Las subordinadas finals en aragonés se fan con una conchunción final seguida de subchuntivo (pa que) u con una preposición seguida d'infinitivo (pa), que se presentan como ta que y ta en chistabín y benasqués.

Conchunción + subchuntivo
Las conchuncions finals van seguidas d'un verbo en modo subchuntivo:
Te l'ensenyaré pa que'l veigas.

La finalidat que se quiere evitar s'expresa con pa que no.
Les lo daban cuan yera chelato pa que no'l rancasen.

Preposición + infinitivo
La finalidat s'expresa con una preposición seguida d'un infinitivo cuan lo subchecto gramatical de la proposición subordinada y lo mesmo que lo subchecto de la principal:
Pa no fer-nos mas largos, ensenyaremos os trahes de basquinya y calzón.
Oracions finals en aragonés